# Betty Twarog

Betty Mack Twarog (New York, 1927ko abuztuaren 28a – Damariscotta, 2013ko otsailaren 6a) estatubatuar biokimikaria izan zen, eta ugaztunen garunean serotonina aurkitu zuen lehen zientzialaria.

## Ibilbidea

Twarog New York hirian jaio zen 1927an. Swarthmore Collegen ikasi zuen 1944 eta 1948 artean, matematikan zentratuz. Tufts Unibertsitatean Zientzietako Maisutza ikasten ari zela, moluskuen muskulu-neurologiari buruzko ponentzia bati entzun zuen, eta 1949an John Welshek zuzentzen zuen Harvard Unibertsitateko doktorego-programan matrikulatu zen arlo hori aztertzeko. 1952an, serotoninak muskuiluetan neurotransmisore funtzioa betetzen zuela erakusten zuen lan akademikoa aurkeztu zuen.
1952ko udazkenean, Twarog Kent Estatuko Unibertsitate ingurura joan zen bizitzera, familia arrazoiak zirela medio, eta Cleveland Klinika aukeratu zuen bere ikerketarekin jarraitzeko, ornogabeen neurotransmisoreak ugaztunetan ere agertuko zirelako hipotesiari buruz. Nahiz eta Irvine Pagek ez zuen uste serotonina burmuinean aurkituko zuenik, laborategi bat eta teknikari bat eman zizkion Twarogi. Horrela, 1953ko ekainean, ugaztun baten garuneko serotoninaren isolamendua iragartzen zuen lan akademiko bat aurkeztu zuten, Serotonin Content of Some Mammalian Tissues and Urine and a Method for Its Determination izenekoa.
Twarogek 1954an Clevelandeko Klinika utzi zuen, eta ornogabeen muskulu leunarekin lanean jarraitu zuen Tuftseko Unibertsitatean, Harvardekoan eta Stony Brook-eko New Yorkeko Estatu Unibertsitatean. Urte batzuk geroago, Boothbay Harbor-eko (Maine) Itsas Zientzietako Bigelow Laborategian, itsaskiek fitoplanktonaren pozoiak nola saihesten zituzten aztertu zuen.
Twarog 2013ko otsailaren 6an hil zen, 85 urte zituela, Damariscottan (Maine).

## Eragina zientzian eta medikuntzan

Twarog-ek serotonina garunean isolatzeak bere potentziala ezarri zuen neurotransmisore gisa eta, beraz, burmuinaren ekintzaren modulatzaile gisa. Haren aurkikuntza funtsezko aitzindaria izan zen 1978an ISRS depresioaren aurkako sendagaiak sortzeko, hala nola fluoxetina eta sertralina.

## Erreferentziak

* ↑ (Gaztelaniaz) Stadler, Marta Macho. (2017-08-28). «Betty Twarog, bioquímica» Mujeres con ciencia (Noiz kontsultatua: 2025-02-07).
* ↑ (Ingelesez) Whitaker-Azmitia, Patricia Mack. (1999-08). «The Discovery of Serotonin and its Role in Neuroscience» Neuropsychopharmacology 21 (1): 2–8. doi:10.1016/S0893-133X(99)00031-7. ISSN 1740-634X. (Noiz kontsultatua: 2025-02-07).
* ↑ «Betty Twarog Obituary - Damariscotta, Maine» web.archive.org 2015-09-24 (Noiz kontsultatua: 2025-02-07).
* 1 2 3 (Gaztelaniaz) Stadler, Marta Macho. (2024-11-26). «Betty M. Twarog y la hormona "de la felicidad"» Mujeres con ciencia (Noiz kontsultatua: 2025-02-07).
* ↑ Twarog, B. M.. (1954-08). «Responses of a molluscan smooth muscle to acetylcholine and 5-hydroxytryptamine» Journal of Cellular and Comparative Physiology 44 (1): 141–163. doi:10.1002/jcp.1030440112. ISSN 0095-9898. PMID 13211759. (Noiz kontsultatua: 2025-02-07).
* ↑ (Ingelesez) «Serotonin content of some mammalian tissues and urine and a method for its determination». American Physiological Society 175 1953-10, 157-161 or. (Noiz kontsultatua: 2025-02-07).
* ↑ (Ingelesez) Whitaker-Azmitia, Patricia Mack. (1999-08). «The Discovery of Serotonin and its Role in Neuroscience» Neuropsychopharmacology 21 (1): 2–8. doi:10.1016/S0893-133X(99)00031-7. ISSN 1740-634X. (Noiz kontsultatua: 2025-02-07).
* ↑ (Ingelesez) «Betty M. Twarog | Boothbay Register» www.boothbayregister.com 2013-02-26 (Noiz kontsultatua: 2025-02-07).

## Kanpo estekak

* Datuak: Q15989739